Document ID: /roh_data/filtered/fineweb-2-filterrobots_roh.jsonl.gz/38420

Il glindesdi è crudà giu in helicopter sin il glatscher dal Vorab sur Laax en Surselva. Tut ils passagiers han survivì. Ina persuna è vegnida blessada levamain. L'helicopter è vegnì donnegià fermamain.
Sco la Polizia chantunala scriva, haja il pilot vulì platgar l'helicopter sin la plazza d'aterrament da muntogna sin il glatscher dal Vorab. Latiers saja l'helicopter daventà incontrolabel e crudà giu ord bassa autezza e restà salda sin la vart.
Il pilot ed ils quatter passagiers sajan vegnids sgulads giu en la val. Ina passagiera da 60 onns è davent da là vegnida manada cun in'ambulanza en l'Ospital chantunal a Cuira per laschar controllar sias levas blessuras.
Il Servetsch svizzer d'inquisiziun da segirezza SUST sclerescha il motiv da l'accident.
RR novitads 22:00